**Z A P I S N I K**

sa 9. sjednice Općinskog vijeća Općine Rakovica održane 22. siječnja 2026. godine u vijećnici Općine Rakovica, Rakovica 7, s početkom u 15,00 sati.

Nazočni vijećnici: Zoran Luketić, Ante Franjković, Ivan Vuković, Josipka Vuković, Mihovil Špehar, Ivana Hodak, Dražen Brajdić i Semir Čović.

Izočni vijećnici: Davor Salopek.

Ostali nazočni: Mihovil Bićanić, općinski načelnik, Matea Brozinčević, službenik za privremeno obavljanje poslova pročelnika, Andrija Mesić, zapovjednik Vatrogasne zajednice Općine Rakovica te Ana Marija Žafran, administrativni tajnik u svojstvu zapisničara.

Predsjednik Općinskog vijeća Zoran Luketić otvara 9. sjednicu, pozdravlja nazočne, konstatira da je na sjednici nazočno 8 vijećnika te da postoji kvorum pa se prelazi na

UTVRĐIVANJE DNEVNOG REDA:

1. *Vijećnička pitanja i prijedlozi*
2. *Usvajanje zapisnika s 8. sjednice Općinskog vijeća Općine Rakovica*
3. *Razmatranje i donošenje Odluke o Procjeni ugroženosti od požara i tehnološke eksplozije u Općini Rakovica*
4. *Razmatranje i donošenje Odluke o davanju suglasnosti za dugoročno zaduživanje Općine Rakovica*

ZAKLJUČAK: Predloženi dnevni red 9. sjednice Općinskog vijeća Općine Rakovica prihvaća se jednoglasno s 8 glasova ZA, 0 glasova PROTIV i 0 SUZDRŽANIH glasova.

1. **Vijećnička pitanja i prijedlozi**

Vijećnik Semir Čović izvještava kako je zaprimio upit mještana u vezi s poslovnim prostorom na području Općine te pita postoji li na području Općine slobodan poslovni prostor za iznajmljivanje.

Načelnik Mihovil Bićanić odgovara da se Općini dostavi upit s definiranim uvjetima potrebnog poslovnog prostora.

Vijećnica Josipka Vuković postavlja pitanje vezano uz zubnu ordinaciju u Rakovici. Zanima ju ima li novih informacija vezanih uz pritužbe na rad zubne ordinacije.

Načelnik Mihovil Bićanić izvještava o razgovoru s ravnateljicom Doma zdravlja Slunj na tu temu te navodi kako nemaju saznanja o pritužbama na rad zubne ordinacije u Rakovici. Dodaje da bi se pritužbe na rad zubne ordinacije trebale dostaviti službenim putem nadležnom županijskom domu zdravlja.

Predsjednik Zoran Luketić postavlja pitanje vezano uz sredstva od ulaznica u Nacionalni Park Plitvička jezera. Zanima ga ima li saznanja o tome hoće li navedena sredstva biti isplaćena Općini Rakovica.

Načelnik Mihovil Bićanić ukratko izvještava o poduzetim aktivnostima na tu temu te o održanom sastanku s ravnateljem Nacionalnog parka Plitvička jezera. Dodaje i da je poslan upit Ministarstvu zaštite okoliša, no zasada nema novih saznanja.

Kako nije bilo drugih pitanja i prijedloga Predsjednik zaključuje prvu točku dnevnog reda.

1. **Usvajanje zapisnika s 8. sjednice Općinskog vijeća Općine Rakovica**

Zapisnik s 8. sjednice Općinskog vijeća vijećnici su zaprimili uz poziv na 7. sjednicu, u skraćenom pismenom obliku, pa Predsjednik isti daje na raspravu.

Kako nije bilo rasprave Predsjednik daje Zapisnik na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se Zapisnik s 8. sjednice Općinskog vijeća Općine Rakovica.

1. **Razmatranje i donošenje Odluke o Procjeni ugroženosti od požara i tehnološke eksplozije u Općini Rakovica**

Matea Brozinčević navodi kako je prema članku 13. Zakona o zaštiti od požara jedinica lokalne samouprave dužna donijeti dokument procjene ugroženosti od požara i plan zaštite od požara te isti revidirati svakih pet godina. Dodaje kako je Procjenu ugroženosti od požara i tehnološke eksplozije u Općini Rakovica izradila firma DLS d.o.o. Riječ predaje zapovjedniku Vatrogasne zajednice Općine Rakovica, Andriji Mesić.

Zapovjednik Andrija Mesić navodi kako je za izrađenu Procjenu Ministarstvo unutarnjih poslova izdalo pozitivno mišljenje. Dodaje da navedena Procjena predstavlja osnovu za daljnji rad Vatrogasne zajednice. Također dodaje da je on kao zapovjednik Vatrogasne zajednice dao svoju suglasnost na izrađenu Procjenu.

Predsjednik otvara raspravu.

Vijećnik Semir Čović pohvaljuje rad zapovjednika Mesića i govori da su mještani u cijelom selu zadovoljni dostavom pitke vode koju obavlja zapovjednik.

Vijećnica Ivana Hodak napominje kako u Procjeni ugroženosti od požara, pod događanjima s mogućnošću okupljanja većeg broja osoba nije naveden centar Speleon.

Zapovjednik odgovara da će tražiti pojašnjenje zašto isti nije naveden te može li se Speleon navesti pod građevine s mogućnošću okupljanja većeg broja osoba.

Vijećnik Dražen Brajdić također pohvaljuje rad zapovjednika Mesića te moli sve prisutne da podrže dokument Procjene ugroženosti od požara i tehnološke eksplozije u Općini Rakovica.

Kako nije bilo daljnje rasprave Predsjednik daje Procjenu ugroženosti od požara na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova donosi se Odluka o Procjeni ugroženosti od požara i tehnološke eksplozije u Općini Rakovica.

1. **Razmatranje i donošenje Odluke o davanju suglasnosti za dugoročno zaduživanje Općine Rakovica**

Načelnik Mihovil Bićanić izvještava o provedenom postupku javne nabave za projekt dogradnje dječjeg vrtića u Selištu Drežničkom. Navodi kako je prihvaćena najpovoljnija ponuda, no ista je značajno veća od procijenjenih troškova projekta dogradnje i predstavlja veliki izdatak za Općinu zbog čega je odlučeno isti financirati pomoću kredita. Dodaje da je ponuda za kredit zatražena od HBOR-a te ukratko predstavlja uvjete dobivene ponude. Također, moli vijećnike da prihvate predmetnu Odluku budući da će se dogradnjom dječjeg vrtića broj mjesta u vrtiću povećati za minimalno 36 mjesta.

Kako nije bilo rasprave Predsjednik daje Odluku na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova donosi se Odluka o davanju suglasnosti za dugoročno zaduživanje Općine Rakovica.

Kako nije bilo daljnje rasprave 9. sjednica Općinskog vijeća Općine Rakovica završava u 15:30 sati.

Zapisnik vodila Predsjednik Općinskog vijeća

Ana Marija Žafran Zoran Luketić, bacc.oec.